《西斋秋感二十首》
元代·方回

木落雨淅沥，灯昏鼠窥觎。
早卧定不寐，鲁经略卷舒。
共姬一妇人，葬与嫁之初。
四十三年间，九见褒笔书。
傅母夜阙一，甘就焚如枯。
表此以愧彼，有躯不如无。
西子沼人国，改事遨五湖。
嗟嗟东昏侯，犹不失玉奴。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。